મહાપાલિકાના હેલ્થ ઑફિસર ડૉ. કલ્પેશ ગોસ્વામીએ જણાવ્યું કે ઉપરોક્ત બે શાળા ઉપરાંત સેક્ટર ૩૦માં કેન્દ્રીય વિદ્યાલય, સેક્ટર ૮માં સેન્ટ ઝેવિયર્સ સ્કૂલ, સેક્ટર ૭માં ચૌધરી સ્કૂલ અને ચૌધરી કોલેજ, તથા સેક્ટર ૨૮માં આવેલી વસંતકુંવરબા સ્કૂલ અને આરાધના સ્કુલમાં મચ્છરની ઉત્પત્તિના મુદ્દે સ્થળ તપાસ કરવામાં આવી હતી. શાળા સંકુલમાંથી મચ્છરના બ્રીડિંગ મળી આવતાં દવાનો છંટકાવ કરાયો હતો. ઉપરાંત શાળા સંચાલકોને મચ્છરોની ઉત્પત્તિ ન થાય તે જોવાની તકેદારી રાખવાની તાકીદ કરવામાં આવી હતી. ગાંધીનગર શહેર અને જિલ્લામાં ડેન્ગ્યુના કેસ વધી રહ્યા છે મેલેરિયા કરતા પણ વધુ ઘાતક અને જીવલેણ મેલેરિયાના દર્દીઓ વધી રહ્યા હોવાને કારણે કોર્પોરેશનની ટીમ દ્વારા ખાસ કામગીરી હાથ ધરવામાં આવી છે. જે અંતર્ગત નગરની શૈક્ષણિક સંસ્થાઓમાં જઇને ત્યાં તપાસ કરવામાં આવી રહી છે. જે અંતર્ગત શહેરની આઠ શાળાઓના સંકુલમાંથી બે શાળામાં મચ્છરોના મોટા પ્રમાણમાં પોરા મળી આવ્યા હતા જેને લઇને આવી શાળાઓને નોટિસ પણ કોર્પોરેશન દ્વારા આપવામાં આવી છે.